title: 2014/290/EU: A Tanács határozata ( 2014. április 14. ) az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodás IV. részének a kormányzati beszerzésről szóló IV. címében foglalt rendelkezéseknek megfelelően beszerzést végző chilei intézmények listáit megállapító XII. melléklet módosítására vonatkozóan az Európai Unió nevében az EU–Chile Társulási Bizottságban képviselendő álláspontról

text:
               17.5.2014

               HU

               Az Európai Unió Hivatalos Lapja

               L 147/116

         A TANÁCS HATÁROZATA
   (2014. április 14.)
   az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodás IV. részének a kormányzati beszerzésről szóló IV. címében foglalt rendelkezéseknek megfelelően beszerzést végző chilei intézmények listáit megállapító XII. melléklet módosítására vonatkozóan az Európai Unió nevében az EU–Chile Társulási Bizottságban képviselendő álláspontról

      (2014/290/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első bekezdésére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodást (1) (a továbbiakban: a társulási megállapodás) 2002. november 18-án írták alá.

               (2)

               A társulási megállapodás XII. melléklete listákat tartalmaz azokról a Chilei Köztársaságban (a továbbikban: Chile) található intézményekről, amelyek a társulási megállapodás IV. részének IV. címében foglalt kormányzati beszerzéssel kapcsolatos rendelkezéseknek megfelelően beszerzést végeznek.

               (3)

               Chile 2012. február 10-én a társulási megállapodás XII. mellékletében meghatározott kormányzati beszerzések listájának módosítására irányuló szándékáról értesítette az Uniót, a megállapodás 159. cikkének (1) bekezdésével összhangban.2012. október 18-án Chile további információkat biztosított az Unió számára. A módosítás a társulási megállapodás XII. mellékletében szereplő intézmények bizonyos listáinak egyszerűsítését foglalja magában, nevezetesen az 1A. függelékben szereplő, az egyes minisztériumok és regionális kormányzati szervezetek alá sorolt intézmények helyébe omnibusz-rendelkezést léptet, amely tartalmazza, hogy a megállapodás a felsorolt minisztériumok és regionális kormányzati szervezetek alá rendelt valamennyi intézményre kiterjed, valamint a 2A. függelékben szereplő valamennyi nem központi szintű intézményre vonatkozó lista részletei helyébe omnibusz-fordulatot vezet be: "minden körzet" (a társulási megállapodás XII. mellékletének módosítása). A társulási megállapodás XII. mellékletének 1B. függeléke és a 2B. függeléke, valamint a 3–5 függeléke nem változik.

               (4)

               Az értesítést követően, és a társulási megállapodás 159. cikkének (2) és (3) bekezdésével összhangban, a társulási megállapodás feleinek véleménye szerint helyénvaló, hogy az EU-Chile Társulási Bizottság (a továbbiakban: a Társulási Bizottság) a társulási megállapodás XII. mellékletében szereplő módosítás figyelembevétele érdekében határozatot hozzon.

               (5)

               Az Unió által a Társulási Bizottságban képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   A IV. rész IV. címében (kormányzati beszerzés) foglalt rendelkezéseknek megfelelően a társulási szerződés beszerzést végző chilei intézmények listáit megállapító XII. melléklet módosítására vonatkozóan az Unió nevében az EU–Chile Társulási Bizottságban (Társulási Bizottság) képviselendő álláspontnak a Társulási Bizottság e határozathoz csatolt határozattervezetén kell alapulnia.
   2. cikk
   A Társulási Bizottság határozatát annak elfogadása után az Európai Unió Hivatalos Lapjában ki kell hirdetni.
   3. cikk
   Ez a határozat az elfogadásának napján lép hatályba.

      Kelt Luxembourgban, 2014. április 14-én.

            a Tanács részéről

            az elnök

         C. ASHTON

      (1)  HL L 352., 2002.12.30., 3. o.

         TERVEZET

      Az EU-CHILE TÁRSULÁSI BIZOTTSÁG 1/2014 HATÁROZATA
      (…)
      az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodás IV. részének kormányzati beszerzésről szóló IV. címében foglalt rendelkezéseknek megfelelően beszerzést végző chilei intézmények listáIt megállapító XII. mellékletről
      AZ EU-CHILE TÁRSULÁSI BIZOTTSÁG,
      tekintettel az egyrészről az Európai Közösség és tagállamai, valamint másrészről a Chilei Köztársaság közötti társulás létrehozásáról szóló, 2002. november 18-án aláírt megállapodásra (1) (a továbbiakban: a társulási megállapodás) és különösen annak 159. cikkére,
      mivel:

                  (1)

                  A társulási megállapodás XII. melléklete listákat tartalmaz azokról a Chilei Köztársaságban (a továbbiakban: Chile) található intézményekről, amelyek a társulási megállapodás IV. részének IV. címében foglalt kormányzati beszerzéssel kapcsolatos rendelkezéseknek megfelelően beszerzést végeznek.

                  (2)

                  2012. február 10-én Chile a társulási megállapodás XII. mellékletében meghatározott kormányzati beszerzések listájának módosítására irányuló szándékáról értesítette az Uniót. A módosítás a társulási megállapodás XII. mellékletében szereplő intézmények bizonyos listáinak egyszerűsítését foglalja magában, nevezetesen: az 1A. függelékben szereplő, az egyes minisztériumok és regionális kormányzati szervezetek alá sorolt intézmények helyébe omnibusz-rendelkezést léptet, amely tartalmazza, hogy a megállapodás a felsorolt minisztériumok és regionális kormányzati szervezetek alá rendelt valamennyi intézményre kiterjed, valamint a 2A. függelékben szereplő valamennyi nem központi szintű intézményre vonatkozó lista részletei helyébe omnibusz-fordulatot vezet be: „minden körzet” (a társulási megállapodás XII. mellékletének módosítása). A társulási megállapodás XII. mellékletének 1B. függeléke és a 2B. függeléke, valamint a 3-5 függeléke nem változik..

                  (3)

                  A társulási megállapodás XII. mellékletének alkalmazásában indokolt a Chile által jelzett, a társulási megállapodás XII. mellékletére vonatkozó módosítást elvégezni,

            ELFOGADTA EZT A HATÁROZATOT:
      1. cikk
      A társulási megállapodásnak a IV. rész kormányzati beszerzésről szóló IV. címében foglalt rendelkezéseknek megfelelően beszerzést végző chilei intézmények listáit tartalmazó XII. melléklete helyébe az e határozat mellékletében szereplő szöveg lép.
      2. cikk
      Ez a határozat az elfogadásának napján lép hatályba.

         Kelt …, az EU-Chile

               Társulási Bizottság részéről

               az elnök

         (1)  HL L 352., 2002.12.30., 3. o.

         MELLÉKLET

               „XII. MELLÉKLET
               (Hivatkozás a társulási megállapodás 137. cikkében)
               A CHILEI KORMÁNYZATI BESZERZÉSEK TERJEDELME

                  1. függelék

                  Központi szintű intézmények

                  Az e címben foglalt rendelkezésekkel összhangban beszerzést végző intézmények

               ÁRUSZÁLLÍTÁS
               Küszöb: 130 000 SDR
               SZOLGÁLTATÁS
               Részletesen lásd a 4. függelékben
               Küszöb: 130 000 SDR
               ÉPÍTÉSI BERUHÁZÁS
               Részletesen lásd az 5. függelékben
               Küszöb: 5 000 000 SDR

                           A.

                           AZ INTÉZMÉNYEK LISTÁJA

                                       Presidencia de la República

                                       Ministerio de Interior y Seguridad Pública

                                       Ministerio de Relaciones Exteriores

                                       Ministerio de Defensa Nacional

                                       Ministerio de Hacienda

                                       Ministerio Secretaría General de la Presidencia de la República

                                       Ministerio Secretaría General de Gobierno

                                       Ministerio de Economía, Fomento y Turismo

                                       Ministerio de Minería

                                       Ministerio de Desarrollo Social

                                       Ministerio de Educación

                                       Ministerio de Justicia

                                       Ministerio del Trabajo y Previsión Social

                                       Ministerio de Obras Públicas

                                       Ministerio de Transporte y Telecomunicaciones

                                       Ministerio de Salud

                                       Ministerio de Vivienda y Urbanismo

                                       Ministerio de Bienes Nacionales

                                       Ministerio de Agricultura

                                       Ministerio de Energía

                                       Ministerio del Medio Ambiente

                                       Gobiernos Regionales

                                       Todas las Intendencias

                                       Todas las Gobernaciones

                     Megjegyzés az A. szakaszhoz
               Az e függelékben foglalt eltérő rendelkezés hiányában e megállapodás hatálya a fent felsorolt minisztériumoknak és regionális kormányzati szervezetek alá rendelt valamennyi intézményre kiterjed.

                           B.

                           MINDEN MÁS KÖZPONTI INTÉZMÉNY, BELEÉRTVE REGIONÁLIS ÉS SZUBREGIONÁLIS RÉSZLEGEIKET IS, AMENNYIBEN EZEK NEM IPARI VAGY KERESKEDELMI JELLEGŰEK.

                  2. függelék

                  Nem központi intézmények és közjogi intézmények

                  Az e címben foglalt rendelkezésekkel összhangban beszerzést végző intézmények

               ÁRUSZÁLLÍTÁS
               Küszöb: 200 000 SDR
               SZOLGÁLTATÁS
               Részletesen lásd a 4. függelékben
               Küszöb: 200 000 SDR
               ÉPÍTÉSI BERUHÁZÁS
               Részletesen lásd az 5. függelékben
               Küszöb: 5 000 000 SDR

                           A.

                           AZ INTÉZMÉNYEK LISTÁJA

                                       Valamennyi körzet

                           B.

                           MINDEN MÁS NEM KÖZPONTI INTÉZMÉNY, BELEÉRTVE A RÉSZLEGEIKET IS, VALAMINT MINDEN MÁS, A KÖZ ÉRDEKÉBEN TEVÉKENYKEDŐ INTÉZMÉNY, HA KÖZINTÉZMÉNY TÉNYLEGES GAZDÁLKODÁSI VAGY PÉNZÜGYI ELLENŐRZÉSE ALATT ÁLL, ÉS NEM IPARI VAGY KERESKEDELMI JELLEGŰ.

                  3. függelék

                  A közszolgáltatási ágazatban tevékenykedő intézmények

               ÁRUSZÁLLÍTÁS
               Küszöb: 400 000 SDR
               SZOLGÁLTATÁS
               Részletesen lásd a 4. függelékben
               Küszöb: 400 000 SDR
               ÉPÍTÉSI BERUHÁZÁS
               Részletesen lásd az 5. függelékben
               Küszöb: 5 000 000 SDR

                           A.

                           AZ INTÉZMÉNYEK LISTÁJA

                                       Empresa Portuaria Arica

                                       Empresa Portuaria Iquique

                                       Empresa Portuaria Antofagasta

                                       Empresa Portuaria Coquimbo

                                       Empresa Portuaria Valparaíso

                                       Empresa Portuaria San Antonio

                                       Empresa Portuaria San Vicente-Talcahuano

                                       Empresa Portuaria Puerto Montt

                                       Empresa Portuaria Chacabuco

                                       Empresa Portuaria Austral

                                       Aeropuertos de propiedad del Estado, dependientes de la Dirección de Aeronáutica Civil.

                           B.

                           MINDEN MÁS, A 138. CIKK C) PONTJÁBAN MEGHATÁROZOTT KÖZVÁLLALKOZÁS, AMELYNEK AZ ALÁBBI TEVÉKENYSÉGEK BÁRMELYIKE VAGY KOMBINÁCIÓJA A TEVÉKENYSÉGI KÖRÉBE TARTOZIK:

                                       a)

                                       repülőterek vagy más terminálok biztosítása légifuvarozók számára; és

                                       b)

                                       tengeri vagy belvízi kikötők vagy más terminálok biztosítása tengeri vagy belvízi fuvarozók számára.

                  4. függelék

                  Szolgáltatás

               E cím alkalmazásában és a 137. cikk (2) bekezdésének sérelme nélkül az általános szolgáltatásjegyzékben szereplő egyetlen szolgáltatás sincs kizárva.

                  5. függelék

                  Építési szolgáltatások

               E cím alkalmazásában és a 137. cikk (2) bekezdésében foglalt rendelkezések sérelme nélkül a központi termékosztályozás (CPC) építési munkákra vonatkozó része alá tartozó egyetlen építési szolgáltatás sincs kizárva.”.